Държавен вестник, бр. 24, 2011 г., стр. 95

БРОЙ  24	
Д Ъ Р Ж А В Е Н  В Е С Т Н И К 	
СТР.  95  
Лицата от летателния състав, прекарали тежка черепно-мозъчна травма по точка „а“, се признават за 
негодни за летателна служба. След използването на отпуската по болест за освидетелстваните по точка 
„б“ може да се вземе решение за освобождаване от полети с изпълнение на служебните задължения 
по земната служба за срок от 30 до 45 дена с последващо освидетелстване. Необходимо е периодично 
провеждане на ЕЕГ контрол на три месеца.
Лицата от летателния състав, преживели черепно-мозъчна травма с остатъчни трайни микросимптоми, 
след ползването на отпуска по болест, може да се допуснат до летателна служба по графи 3, 4, 5, 7, 8 
и 10 при добро общо самочувствие и добра поносимост на комплекса изпитателни проби натоварвания
(Б К 5000 м, ЕЕГ и психологично изследване). 
Решенията са дадени в табличната част.
S06.0 Мозъчно сътресение
Лицата, преживели черепно-мозъчна травма с мозъчно сътресение по графи 1, 6 и 9 след лечение и 
при липса на огнищна неврологична и психична симптоматика се освидетелстват не по рано от 6 месеца 
от датата на травмата.
По графи 2, 3, 4, 5, 7, 8 и 10 след болнично лечение при липса на огнищна неврологична и психична 
симптоматика, нормални параклинични и авиомедицински изследвания (Б К 5000 и 12 000 м, дишане 
под повишено налягане, ЕЕГ, + G) лицата са годни не по-рано от 6 месеца от датата на травмата.
S09.2 Към  тази рубрика отнасяме менингити, получени при промени в барометричното налягане, а 
така също и в  случаите на перфорация  на  тъпанчевата  мембрана в резултат на механична, акустична 
и баротравми. Кандидатите по гр. 1, 6 и 9 са негодни, а по гр.  2, 3, 4, 5, 7, 8 и 10 годни  след излекува­
не. Освидетелстваните по графи 8 и 9 при извършена тимпанопластика са годни не по-рано от 6 месеца 
след проведеното оперативно лечение.
Счупвания на гръбначния стълб – S12, S22.0, S22.1, S32.0 и S32.7
Лицата от летателния състав, преживели  компресионно счупване на телата на един или  два прешлена 
с незначителна деформация (по-малка от 1/3 от тялото на прешлена), при  отсъствие  на изменения  в 
междупрешленните  дискове, гръбначно-мозъчни и коренчеви явления, болеви  синдром и ограничения 
на движенията в гръбначния стълб могат  да  бъдат  допускани  до летателна работа, но не по-рано от 
6 месеца от получаване на травмата.
Кандидатите за първоначално освидетелстване и парашутистите са негодни.
Лицата, преживели счупване на напречните израстъци, при отсъствие  на  коренчеви явления са годни 
по всички графи, но не по-рано от 3 месеца от травмата.
S14, S24, S34 Травми на нервите и на гръбначния мозък 
S44, S54, S64, S74, S84, S94 Травми на периферните нерви
По буква „а“ се подвеждат  случаите с тежки масивни увреждания и трайни нарушения в двигателната, 
сетивната и рефлекторната среда, обуславящи  загубата на  летателната работоспособност. 
По буква „б“ се подвеждат  случаите  с  временни  нарушения  на функциите и незначително  нару­
шение на сетивната и рефлекторната сфера при запазена летателна работоспособност. Освидетелстваните 
могат  да бъдат признати като годни по гр. 2; 3; 4; 5; 7, 8 и 10 при  условие, че се установи в процеса 
на изследването и наблюдението  липсата на прогресиране и пълно функционално възстановяване. 
Решенията са дадени в табличната част.
S68.0 Травматична ампутация на палеца на ръката (пълна) (частична), S68.1 Травматична ампутация 
на друг пръст на ръката (пълна) (частична), S68.2 Травматична ампутация на два и повече пръста на 
ръката (пълна) (частична).
В отделни  случаи  лицата  от летателния  състав  с дефекти на ръката, включени  към буква „б“ на 
рубриката, при  положителна оценка  на  летец  консултант  от  изпитание в  условията  на тренажор  и 
реален  полет, както и при изпълнена процедура за специфично решение „годен – индивидуално“, могат 
да бъдат допуснати до летателна работа.
Т.70 Въздействие на атмосферното налягане и налягането на водата.
Към тази рубрика се отнасят и случаите с понижена устойчивост към хипоксия в хипобарна камера 
на  кандидатите за летателно обучение и военнослужещи на летателна служба, които преминават на 
изследване в барокамера по профила на 5000 м за нуждите на авиомедицинската експертиза.
Оценката на резултатите от изследването в барокамерата на горепосочените два контингента и окон­
чателните решения да са в съответствие с регламентите  на „Инструкция за провеждане на изследвания 
в барокамера на летателния състав от българската авиация – 1985 г.“.
Военнослужещите на летателна служба от ВВС, ВМС, парашутисти от СВ и др. ще преминават на 
обучение и тренировки към въздействие на хипоксия, хипобария и декомпресия по  отделна програма.
Т75 Въздействие на други външни причини
Т75.8 Други уточнени въздействия на външни причини
Влияние на  аномалии на гравитационните сили
Тази рубрика третира въпроси, отнасящи се до въздействието на положителни радиални ускорения 
върху организма на пилоти от изтребителна и щурмова авиация. В наземни условия такива ускорения 
се създават в специално съоръжение центрофуга за тренировка на пилоти. 
В процес на разработка е програма за тренировка в центрофуга на пилоти от ВВС в съответствие 
с изискванията СТАНАГ 3827 и СТАНАГ 3114. В програмата се представят профилите за тренировка 
на пилоти и въпроси, свързани с понижена поносимост към въздействието на радиалните ускорения и 
методите и средствата за подобряване устойчивостта на пилоти към ускоренията. 
Клас XX. Външни причини за заболеваемост и смъртност (V01-Y98)
Y83 Хирургични операции и други хирургични процедури, причина за анормална реакция или късно 
усложнение у пациента, без споменаване за случайно вредно въздействие по време на изпълнението им
По буква „а“ се включват случаи след големи оперативни интервенции:
– обширна резекция на черния дроб (над 2 сегмента) с рязко смутени чернодробни функции;
– панкреатична резекция със смутени ендокринни или екзокринни функции;
– спленектомия (без извършената по повод травматична руптура на далака) – освидетелстването се 
извършва по рубриката на основното заболяване, довело до спленектомия;
– обширна резекция на черва със смущения в пасажа и охранването;
– пластично заместване на магистрални артериални или венозни съдове;